b'\n_START_ARTICLE_\nMusandam\n_START_PARAGRAPH_\nMusandam (arabsko \xd9\x85\xd8\xb3\xd9\x86\xd8\xaf\xd9\x85) je omanska pokrajina (muhafaza), eksklava, polotok v Hormu\xc5\xa1ki o\xc5\xbeini, v Perzijskem zalivu. Od Omana ga lo\xc4\x8dijo Zdru\xc5\xbeeni arabski emirati. Leta in leta je zaradi njega trajal spor med dr\xc5\xbeavama, leta 2003 pa je bil sklenjen tajni sporazum o kopenski in morski meji. Ima strate\xc5\xa1ko lego. Na severu okoli Kumzarja govorijo kumzarski jezik, ki je iranski jezik. Meri 1800 kvadratnih metrov in ima 31.425 prebivalcev._NEWLINE_Musandum je slikovit, obalo sestavljajo sami ozki zalivi, ki zelo privla\xc4\x8dijo turiste, notranjost je gorska, del gorske verige Had\xc5\xbear, ki se razprostira vzdol\xc5\xbe ju\xc5\xbene obale Omanskega zaliva. Na teh planinah je naravni rezervat D\xc5\xbeabal Letub. Najve\xc4\x8dji kraj in pristani\xc5\xa1\xc4\x8de je Kasab. Glavni gospodarski panogi sta ribi\xc5\xa1tvo in ladjedelni\xc5\xa1tvo.'